**Ministru kabineta noteikumu projekta „Kārtība, kādā Drošības policija nodrošina aizsargājamo amatpersonu aizsardzību (apsardzi)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts ,,Kārtība, kādā Drošības policija nodrošina aizsargājamo amatpersonu aizsardzību (apsardzi)” ir izstrādāts, apkopojot aktuālus nepieciešamos grozījumus, lai nodrošinātu Valsts drošības iestāžu likuma 15. panta trešajā daļā Drošības policijai deleģēto funkciju izpildi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsargājamās amatpersonas un kārtību, kādā Drošības policija veic aizsargājamo amatpersonu aizsardzību (apsardzi) un sadarbojas ar citām valsts institūcijām nosaka 2003. gada 25. jūnija Ministru kabineta noteikumi Nr. 340 ,,Kārtība, kādā Drošības policija veic aizsargājamo amatpersonu aizsardzību (apsardzi)” (turpmāk – Noteikumi). Pašreiz Drošības policija aizsargājamo amatpersonu aizsardzību (apsardzi) organizē un veic gan patstāvīgi, gan sadarbībā ar Valsts policiju, gan iesaistot citas valsts un pašvaldību institūcijas. Noteikumos paredzētā kārtība, kādā Drošības policija sadarbojas ar citām institūcijām, ir pašreizējai situācijai daļēji neatbilstoša, tādēļ, lai organizētu pilnvērtīgu un atbilstošu citu institūciju iesaisti un to darbības koordināciju aizsargājamo amatpersonu aizsardzības (apsardzes) nodrošināšanā, Ministru kabineta noteikumu projektā ,,Kārtība, kādā Drošības policija nodrošina aizsargājamo amatpersonu aizsardzību (apsardzi)” (turpmāk – Projekts) ir precizēta kārtība, kādā Drošības policija veic aizsargājamo amatpersonu aizsardzību (apsardzi) un sadarbojas ar Valsts policiju un citām institūcijām.Drošības policija aizsargājamo amatpersonu aizsardzību (apsardzi) veic patstāvīgi vai iesaistot citas institūcijas. Ar citām institūcijām jāsaprot Valsts policija, Militārā policija, Valsts ugunsdzēsības un glābšanas dienests, Neatliekamās medicīniskās palīdzības dienests, Valsts robežsardze, pašvaldības policija u.c. valsts un pašvaldību institūcijas, kas tiek piesaistītas atbilstoši konkrētajai situācijai un šo institūciju kompetencei.Drošības policija koordinē drošības pasākumos iesaistīto institūciju darbību. Projekts precizē Valsts policijas kompetenci atsevišķu drošības pasākumu veikšanā (transportlīdzekļu eskorts, darbavietas un dzīvesvietas apsardze, kā arī pagaidu uzturēšanās vietas apsardze).Projekts nosaka, ka sabiedriskās kārtības uzturēšanas jautājumos pasākumos, kuros piedalās aizsargājamās valsts amatpersonas, kā arī ārvalstu pārstāvji, Drošības policija koordinē Valsts policijas un pašvaldības policijas darbības atbilstoši noteiktajiem drošības pasākumiem, to apjomam un organizācijas kārtībai. Pašvaldību institūcijas tiek iesaistītas drošību pasākumu veikšanā arī citos ar sabiedriskās kārtības un drošības nodrošināšanu saistītos jautājumos, kad tas nepieciešams aizsardzības (apsardzes) pasākumu organizēšanai un veikšanai. Iekšlietu ministrijas un tās padotībā esošo institūciju kompetenci – koordinēt valsts un pašvaldību institūciju un sabiedrisko organizāciju darbību sabiedriskās kārtības uzturēšanas jautājumos – nosaka Nacionālās drošības likuma 13. panta pirmās daļas 7. punkts. Tādējādi izstrādājot Projektu, ņemts vērā, ka sabiedriskās kārtības un drošības jautājumos, kas ir gan valsts institūciju, gan pašvaldības institūciju kompetencē, šo institūciju darbības koordinācija ir neatņemama Drošības policijas aizsargājamo amatpersonu aizsardzības (apsardzes) veikšanas kārtības sastāvdaļa.Projektā netiek sīkāk skaidrota valsts un pašvaldības institūciju iesaistīšana Drošības policijas aizsargājamo amatpersonu aizsardzības (apsardzes) veikšanā, jo šāda informācija saskaņā ar Ministru kabineta 2004. gada 26. oktobra noteikumiem Nr. 887 “Valsts noslēpumu objektu saraksts” 2.11.1. apakšpunktu ir konfidenciāla.Ar 2010. gada 21. jūnija grozījumiem Noteikumos tika noteikts, ka Drošības policija veic Saeimas priekšsēdētāja un ārvalstu un starptautisko organizāciju un institūciju amatpersonu, pēc Saeimas Kancelejas Protokola nodaļas ierosinājuma, aizsardzību (apsardzi), pārņemot šo uzdevumu no Militārās policijas. Ņemot vērā uzdevumu pārdali, Drošības policija praksē šobrīd veic arī ārvalstu parlamentu vadītāju aizsardzību (apsardzi) vizītes laikā Latvijas Republikā.Projektā atbilstoši pašreizējai praksei ir precizēta kārtība, kādā tiek īstenota sadarbība ar citām valsts institūcijām. Saskaņā ar 2015. gada 15. oktobra grozījumiem likumā ,,Saeimas kārtības rullis” tika mainīta līdzšinējā Saeimas Kancelejas struktūra un paredzēta Saeimas Administrācijas ģenerālsekretāra amata izveide. Ņemot vērā strukturālās izmaiņas, Projektā ir veikti atbilstoši grozījumi un noregulēta sadarbība ar Saeimas Administrāciju ārvalstu un starptautisko organizāciju un institūciju amatpersonu aizsardzības (apsardzes) nodrošināšanā.Projektā noteikta rīcība gadījumā, ja Drošības policijai drošības pasākumi Projekta 2.1.4. apakšpunktā vai 2.3. apakšpunktā minētajām personām jānodrošina ilgāk par 15 diennaktīm. Projektā saglabāts šobrīd spēkā esošajos Ministru kabineta noteikumos iekļautais regulējums, ka šajos gadījumos lēmumu par drošības pasākumu nodrošināšanu pieņem Ministru kabinets. Līdz ar to, projektā ir noteikts, ka Ministru kabineta rīkojuma projektu par drošības pasākumu nodrošināšanu ilgāk par 15 diennaktīm Projekta 2.1.4. apakšpunktā minētajai amatpersonai un Projekta 2.3. apakšpunktā minētajai amatpersonai, ja drošības pasākumu ierosinātājs ir Saeimas Administrācija, sagatavo iekšlietu ministrs, savukārt par drošības pasākumu nodrošināšanu ilgāk par 15 diennaktīm Projekta 2.3. apakšpunktā minētajai amatpersonai, ja drošības pasākumu ierosinātājs ir Ārlietu ministrija, attiecīgu Ministru kabineta rīkojuma projektu sagatavo ārlietu ministrs. Ministru kabineta rīkojuma projektu par drošības pasākumu nodrošināšanu iesniedz izskatīšanai Ministru kabinetā Ministru kabineta 2012. gada 4. decembra Instrukcijā Nr. 14 “Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu” noteiktajā kārtībā.Drošības policija veic aizsargājamo amatpersonu aizsardzību (apsardzi), organizē un nodrošina aizsargājamo amatpersonu transportlīdzekļu eskortu. Praksē Drošības policija saskaras ar situācijām, kad aizsargājamās amatpersonas transportlīdzekli vada nevis Drošības policijas, bet citas institūcijas pārstāvis, tādējādi Drošības policija nevar garantēt aizsargājamās amatpersonas drošību. Projektā ir papildināta transportlīdzekļu eskorta organizēšanas un nodrošināšanas kārtība, kā arī tiesības noteikt aizsardzības (apsardzes) veikšanai nepieciešamos drošības pasākumus. Projekts paredz, ka valsts amatpersonu darbavietu un dzīvesvietu, kā arī ārvalstu un starptautisko organizāciju un institūciju pārstāvju pagaidu uzturēšanās vietu Latvijas Republikā apsardzei var izmantot tehniskās drošības sistēmas. Šāda veida informācija, kas aptver svarīgu valsts amatpersonu apsardzes un drošības pasākumu organizāciju un tehniskos līdzekļus ir konfidenciāla saskaņā ar Ministru kabineta 2004. gada 26. oktobra noteikumu Nr.887 ,,Valsts noslēpuma objektu saraksts” 2.11.1. apakšpunktu, un Projektā sīkāk netiek skaidrota.Izvērtējot kārtību, kādā Drošības policija veic aizsargājamo amatpersonu aizsardzību (apsardzi) un sadarbojas ar citām institūcijām, ir nepieciešama normatīvā regulējuma pilnveidošana, lai nodrošinātu to saskaņotību un atbilstību pašreizējai praksei. Ievērojot grozījumu apjomu, izstrādāti jauni Ministru kabineta noteikumi. |
| 3. | Projekta izstrādē iesaistītās institūcijas | Drošības policija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz Drošības policijas amatpersonām, kuras veic aizsargājamo amatpersonu aizsardzību (apsardzi), kā arī uz Valsts policiju un citām valsts un pašvaldību institūcijām, kuras tiek iesaistītas aizsargājamo amatpersonu aizsardzības (apsardzes) nodrošināšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības papildus šobrīd paredzētajam. |
| 3. | Administratīvo izmaksu monetārs novērtējums | Administratīvās izmaksas nepārsniegs noteikto līmeni, pie kura jāveic novērtējums. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pēc izsludināšanas Valsts sekretāru sanāksmē būs pieejams Ministru kabineta mājas lapā www.mk.gov.lv. |
| 2. | Sabiedrības līdzdalība projekta izstrādē | Sabiedrības līdzdalības un komunikācijas aktivitātes saistībā ar noteikumu projektu netiek plānotas, jo noteikumu projektā ietvertais regulējums attiecas uz Drošības policijas amatpersonām, kuras veic aizsargājamo amatpersonu aizsardzību (apsardzi), kā arī uz Valsts policiju, un citām valsts un pašvaldību institūcijām, un nerada jaunas tiesības un neuzliek jaunus pienākumus papildus tam, kā šobrīd tas ir paredzēts. |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Drošības policija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks izveidotas un esošās institūcijas netiks likvidētas vai reorganizētas. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Iekšlietu ministrs R. Kozlovskis

Vīza: valsts sekretāre I. Pētersone-Godmane

30.06.2016. 10:40

1171

67208949, juristi@dp.gov.lv